CELEX: 52017PC0723
Language: ro
Date: 2017-12-01
Title: Propunere de DECIZIE A CONSILIULUI privind încheierea, în numele Uniunii Europene și al statelor membre ale acesteia, a unui al treilea protocol adițional la Acordul de parteneriat economic, de coordonare politică și de cooperare între Comunitatea Europeană și statele membre ale acesteia, pe de o parte, și Statele Unite Mexicane, pe de altă parte, pentru a se ține seama de aderarea Republicii Croația la Uniunea Europeană

COMISIA EUROPEANĂ
            Bruxelles, 1.12.2017
            COM(2017) 723 final
            2017/0319(NLE)
            Propunere de
            DECIZIE A CONSILIULUI
            privind încheierea, în numele Uniunii Europene și al statelor membre ale acesteia,a unui al treilea protocol adițional la Acordul de parteneriat economic, de coordonare politică și de cooperare între Comunitatea Europeană și statele membre ale acesteia, pe de o parte, și Statele Unite Mexicane, pe de altă parte, pentru a se ține seama de aderarea Republicii Croația la Uniunea Europeană
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Temeiurile și obiectivele propunerii
            
            
               
                  Acordul de parteneriat economic, de coordonare politică și de cooperare („Acordul global”) a fost semnat la 8 decembrie 1997 și a intrat în vigoare la 1 octombrie 2000. 
               
               
                  Propunerea atașată constituie instrumentul juridic pentru încheierea unui al treilea protocol adițional la Acordul global (denumit în continuare „protocolul”), pentru a se ține seama de aderarea Republicii Croația la Uniunea Europeană.
               
               
                  În conformitate cu articolul 6 alineatul (2) din Actul de aderare a Republicii Croația, Croația s-a angajat să devină parte la acordurile existente încheiate sau semnate de statele membre și de Uniunea Europeană cu țări terțe. Cu excepția cazului în care acorduri specifice conțin dispoziții contrare, Croația aderă la aceste acorduri existente prin intermediul unor protocoale pe care Consiliul, hotărând în unanimitate în numele statelor membre, le încheie cu țările terțe în cauză.
               
               
                  La data de 14 septembrie 2012
                     1
                  , Consiliul a autorizat Comisia să deschidă negocieri cu țările terțe în cauză în vederea încheierii protocoalelor respective. Negocierile cu Mexicul s-au încheiat cu succes. În temeiul protocolului propus, Republica Croația este inclusă în calitate de parte la Acordul global UE-Mexic. Textele în limba croată ale Acordului global și ale Actului final vor deveni autentice în aceleași condiții ca și celelalte versiuni lingvistice ale acordului.
               
               
                  Protocolul va intra în vigoare în prima zi a lunii următoare datei la care părțile își notifică reciproc finalizarea procedurilor interne relevante. Totuși, acesta se va aplica cu titlu provizoriu, până la finalizarea procedurilor necesare pentru intrarea sa în vigoare.
               
               
                  Comisia recomandă adoptarea de către Consiliu a deciziei, al cărei text este atașat, privind încheierea, în numele Uniunii Europene și al statelor membre ale acesteia, a unui al treilea protocol adițional la Acordul de parteneriat economic, de coordonare politică și de cooperare între Comunitatea Europeană și statele membre ale acesteia, pe de o parte, și Statele Unite Mexicane, pe de altă parte, pentru a se ține seama de aderarea Republicii Croația la Uniunea Europeană.
               
            
            
               2017/0319 (NLE)
            
            
               Propunere de
            
            
               DECIZIE A CONSILIULUI
            
            
               privind încheierea, în numele Uniunii Europene și al statelor membre ale acesteia,
                  a unui al treilea protocol adițional la Acordul de parteneriat economic, de coordonare politică 
                  și de cooperare între Comunitatea Europeană și statele membre ale acesteia, pe de o parte, și Statele Unite Mexicane, pe de altă parte,
                   pentru a se ține seama de aderarea Republicii Croația la Uniunea Europeană
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 91, articolul 100 alineatul (2) și articolele 207 și 211, coroborate cu articolul 218 alineatul (6),
            
            
               având în vedere Actul de aderare a Republicii Croația, în special articolul 6 alineatul (2),
            
            
               având în vedere propunerea Comisiei Europene,
            
            
               având în vedere aprobarea Parlamentului European,
            
            
               întrucât:
            
         
         
            
               (1)Acordul de parteneriat economic, de coordonare politică și de cooperare între Comunitatea Europeană și statele membre ale acesteia, pe de o parte, și Statele Unite Mexicane, pe de altă parte (denumit în continuare „Acordul global”) a fost semnat la data de 8 decembrie 1997 și a intrat în vigoare la data de 1 octombrie 2000.
            
            
               (2)În conformitate cu articolul 6 alineatul (2) din Actul de aderare a Republicii Croația, Croația s-a angajat să devină parte la acordurile existente încheiate sau semnate de statele membre și de Uniune cu țări terțe. Cu excepția cazului în care acorduri specifice conțin dispoziții contrare, Republica Croația devine parte la aceste acorduri existente prin intermediul unor protocoale încheiate de către Consiliu, hotărând în unanimitate în numele statelor membre, cu țările terțe în cauză. 
            
            
               (3)La data de 14 septembrie 2012, Consiliul a autorizat Comisia să deschidă negocieri cu țările terțe în cauză în vederea încheierii protocoalelor respective. 
            
            
               (4)Negocierile purtate cu Statele Unite Mexicane în vederea încheierii unui al treilea protocol la Acordul global pentru a se ține seama de aderarea Republicii Croația la Uniunea Europeană au fost finalizate cu succes,
            
            
               ADOPTĂ PREZENTA DECIZIE: 
            
            
               Articolul 1
            
            
               Prin prezenta decizie, Consiliul aprobă, în numele Uniunii Europene și al statelor membre ale acesteia, cel de Al treilea protocol adițional la Acordul de parteneriat economic, de coordonare politică și de cooperare între Comunitatea Europeană și statele membre ale acesteia, pe de o parte, și Statele Unite Mexicane, pe de altă parte, pentru a se ține seama de aderarea Republicii Croația la Uniunea Europeană
                  2
               .
            
            
               Articolul 2
            
            
               În conformitate cu articolul 5 alineatul (2) din cel de Al treilea protocol adițional, cel de Al treilea protocol adițional intră în vigoare în prima zi a lunii următoare datei la care părțile și-au notificat reciproc finalizarea procedurilor interne necesare în acest scop.
            
            
               Articolul 3
            
            
               Prin prezenta decizie, Consiliul îl autorizează pe președintele său să desemneze persoana (persoanele) împuternicită (împuternicite) să efectueze notificarea prevăzută la articolul 5 alineatul (2) din cel de Al treilea protocol adițional.
            
            
               Articolul 4
            
            
               Textul protocolului este atașat la prezenta decizie.
            
            
               Articolul 5
            
            
               Prezenta decizie intră în vigoare la data adoptării.
            
            
               Adoptată la Bruxelles,
            
            
               
                     Pentru Consiliu,
               
               
                     Președintele
               
            
         
         
            
                  
                     (1)
                  
                        Decizia Consiliului de autorizare a deschiderii de negocieri pentru adaptarea acordurilor semnate sau încheiate de Uniunea Europeană sau de Uniunea Europeană și statele membre ale acesteia cu una sau mai multe țări terțe sau cu organizații internaționale, având în vedere aderarea Republicii Croația la Uniunea Europeană (documentul nr. 13351/12 al Consiliului, acces LIMITAT).
               
               
                  
                     (2)
                  
                        Textul protocolului a fost publicat în Jurnalul Oficial al Uniunii Europene JO L …., împreună cu decizia privind semnarea sa.
               
            
      
    ---documentbreak--- 
      
         
               COMISIA EUROPEANĂ
            Bruxelles, 1.12.2017
            COM(2017) 723 final
            ANEXĂ
            la
            Propunerea de decizie a Consiliului
            privind semnarea și aplicarea cu titlu provizoriu, în numele Uniunii Europene și al statelor membre ale acesteia, a unui al treilea protocol adițional la Acordul de parteneriat economic, de coordonare politică și de cooperare între Comunitatea Europeană și statele membre ale acesteia, pe de o parte, și Statele Unite Mexicane, pe de altă parte, pentru a se ține seama de aderarea Republicii Croația la Uniunea Europeană
            
               
         
         
            
               Anexă
            
            
               AL TREILEA PROTOCOL ADIȚIONAL
            
            
               LA ACORDUL DE PARTENERIAT ECONOMIC,
            
            
               DE COORDONARE POLITICĂ ȘI DE COOPERARE
            
            
               ÎNTRE COMUNITATEA EUROPEANĂ ȘI STATELE MEMBRE ALE ACESTEIA,
            
            
               PE DE O PARTE,
            
            
               ȘI STATELE UNITE MEXICANE,
            
            
               PE DE ALTĂ PARTE,
            
            
               PENTRU A SE ȚINE SEAMA DE ADERAREA
            
            
               REPUBLICII CROAȚIA LA UNIUNEA EUROPEANĂ, 
            
            
            
               REGATUL BELGIEI,
            
            
            
               REPUBLICA BULGARIA,
            
            
            
               REPUBLICA CEHĂ,
            
            
            
               REGATUL DANEMARCEI,
            
            
         
         
            
               REPUBLICA FEDERALĂ GERMANIA,
            
            
            
               REPUBLICA ESTONIA,
            
            
            
               IRLANDA,
            
            
            
               REPUBLICA ELENĂ,
            
            
            
               REGATUL SPANIEI,
            
            
            
               REPUBLICA FRANCEZĂ,
            
            
            
               REPUBLICA CROAȚIA,
            
            
            
               REPUBLICA ITALIANĂ,
            
            
            
               REPUBLICA CIPRU,
               
            
               REPUBLICA LETONIA,
            
            
            
               REPUBLICA LITUANIA,
            
         
         
            
            
               MARELE DUCAT AL LUXEMBURGULUI,
            
            
            
                UNGARIA,
            
            
            
               REPUBLICA MALTA,
            
            
            
               REGATUL ȚĂRILOR DE JOS,
            
            
            
               REPUBLICA AUSTRIA,
            
            
            
               REPUBLICA POLONĂ,
            
            
            
               REPUBLICA PORTUGHEZĂ,
            
            
            
               ROMÂNIA,
            
            
            
               REPUBLICA SLOVENIA,
            
            
            
               REPUBLICA SLOVACĂ,
            
         
         
            
            
               REPUBLICA FINLANDA,
            
            
               
            
               REGATUL SUEDIEI,
            
            
            
               REGATUL UNIT AL MARII BRITANII ȘI IRLANDEI DE NORD,
            
            
            
               părți contractante la Tratatul privind Uniunea Europeană și la Tratatul privind funcționarea Uniunii Europene, denumite în continuare „statele membre”, și
            
            
            
               UNIUNEA EUROPEANĂ, denumită în continuare „Uniunea”,
            
            
            
                  pe de o parte, și
            
            
            
               STATELE UNITE MEXICANE, denumite în continuare „Mexic”,
            
            
            
                  pe de altă parte,
            
            
            
               denumite în continuare colectiv „părțile”,
            
            
            
               ÎNTRUCÂT Acordul de parteneriat economic, de coordonare politică și de cooperare între Comunitatea Europeană și statele membre ale acesteia, pe de o parte, și Statele Unite Mexicane, pe de altă parte, denumit în continuare „acordul”, a fost semnat la Bruxelles la data de 8 decembrie 1997 și a intrat în vigoare la data de 1 octombrie 2000;
            
         
         
            
            
               ÎNTRUCÂT Primul protocol adițional la acord a fost semnat la Mexico City la data de 2 aprilie 2004 și la Bruxelles la data de 29 aprilie 2004;
            
            
            
               
            
               ÎNTRUCÂT cel de Al doilea protocol adițional la acord a fost semnat la Mexico City la data de 29 noiembrie 2006;
            
            
            
               ÎNTRUCÂT Tratatul privind aderarea Republicii Croația la Uniunea Europeană, denumit în continuare „Tratatul de aderare”, a fost semnat la Bruxelles la 9 decembrie 2011,
            
            
            
               ÎNTRUCÂT, în temeiul articolului 6 alineatul (2) din Actul de aderare a Republicii Croația atașat la Tratatul de aderare, aderarea Republicii Croația la acord trebuie să fie aprobată prin încheierea unui protocol la acord;
            
            
            
               ÎNTRUCÂT, în conformitate cu articolul 55 din acord, în sensul acordului, prin „părți” se înțelege, pe de o parte, Comunitatea sau statele sale membre sau Comunitatea și statele sale membre, în funcție de domeniile de competență ale acestora care decurg din Tratatul de instituire a Comunității Europene și, pe de altă parte, Mexicul;
            
            
            
               ÎNTRUCÂT, în conformitate cu articolul 56 din acord, acordul se aplică teritoriului pe care se aplică Tratatul de instituire a Comunității Europene, în condițiile prevăzute în tratat, pe de o parte, și teritoriului Mexicului, pe de altă parte;
            
            
            
               ÎNTRUCÂT, în conformitate cu articolul 59 din acord, acordul a fost întocmit în dublu exemplar, în limbile daneză, engleză, finlandeză, franceză, germană, greacă, italiană, neerlandeză, portugheză, spaniolă și suedeză, fiecare dintre aceste texte fiind în egală măsură autentic;
            
            
            
               
            
               ÎNTRUCÂT Primul protocol adițional la acord ține seama de aderarea Republicii Cehe, Republicii Estonia, Republicii Cipru, Republicii Letonia, Republicii Lituania, Ungariei, Republicii Malta, Republicii Polone, Republicii Slovenia și Republicii Slovace la Uniune;
            
            
            
               ÎNTRUCÂT acordul a fost autentificat în versiunile în limbile cehă, estoniană, maghiară, letonă, lituaniană, malteză, polonă, slovacă și slovenă în aceleași condiții ca și versiunile întocmite în limbile originale ale acordului;
            
         
         
            
            
               ÎNTRUCÂT cel de Al doilea protocol adițional la acord ține seama de aderarea Republicii Bulgaria și a României la Uniune;
            
            
            
               ÎNTRUCÂT acordul a fost autentificat în versiunile în limbile bulgară și română în aceleași condiții ca și versiunile întocmite în limbile originale ale acordului;
            
            
            
               ÎNTRUCÂT articolul 5 alineatul (3) din prezentul protocol prevede aplicarea cu titlu provizoriu a prezentului protocol de către Uniune și statele sale membre până la încheierea procedurilor interne necesare pentru intrarea în vigoare a acestuia,
            
            
            
               CONVIN DUPĂ CUM URMEAZĂ:
            
            
            
            
               
            
               ARTICOLUL 1
            
            
            
               Prin prezenta decizie, Republica Croația este inclusă în calitate de parte la Acordul de parteneriat economic, de coordonare politică și de cooperare între Comunitatea Europeană și statele membre ale acesteia, pe de o parte, și Statele Unite Mexicane, pe de altă parte.
            
            
            
            
               ARTICOLUL 2
            
            
            
               1.
                     După semnarea prezentului protocol, Uniunea transmite statelor sale membre și Statelor Unite Mexicane versiunea în limba croată a acordului.
            
            
         
         
            
               2.
                     Sub rezerva intrării în vigoare a prezentului protocol, versiunea în limba croată devine autentică în aceleași condiții ca și versiunile acordului în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă și suedeză.
            
            
            
            
               ARTICOLUL 3
            
            
            
               Prezentul protocol face parte integrantă din acord.
            
            
            
            
               
            
               ARTICOLUL 4
            
            
            
               Prezentul protocol este întocmit în dublu exemplar în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă și suedeză, fiecare dintre aceste texte fiind egal autentice.
            
            
            
            
               ARTICOLUL 5
            
            
            
               1.
                     Prezentul protocol se semnează și se aprobă de către părți în conformitate cu procedurile lor interne.
            
            
            
               2.
                     Prezentul protocol intră în vigoare în prima zi a lunii următoare datei la care părțile și-au notificat reciproc finalizarea procedurilor interne necesare în acest scop.
            
            
         
         
            
               3.
                     În pofida alineatului (2), părțile convin că, în așteptarea finalizării procedurilor interne ale Uniunii și ale statelor sale membre necesare pentru intrarea în vigoare a prezentului protocol, acestea aplică dispozițiile prezentului protocol începând cu prima zi a lunii următoare datei la care Uniunea și statele sale membre notifică finalizarea procedurilor lor interne necesare în acest scop și la care Statele Unite Mexicane notifică finalizarea procedurilor lor interne necesare pentru intrarea în vigoare a prezentului protocol.
            
            
            
               
            
               4.
                     Notificările se transmit Secretarului General al Consiliului Uniunii Europene, care este depozitarul prezentului protocol.
            
            
            
               DREPT CARE, subsemnații plenipotențiari, pe deplin autorizați în acest scop, semnează prezentul protocol.
            
            
            
               Încheiat la…………., la  ...............
            
            
            
               PENTRU UNIUNEA EUROPEANĂ ȘI STATELE MEMBRE ALE ACESTEIA,
            
            
            
               PENTRU STATELE UNITE MEXICANE,